ভূমিকম্পের কিছু সময় পর অনেক ক্ষেত্রেই আফটার শক দেখা যায়। তবে আফটার শকের পূর্বাভাস দেওয়ার জন্য এখনো তেমন কোনো প্রযুক্তি উদ্ভাবিত হয়নি। সম্প্রতি কৃত্রিম বুদ্ধিমত্তা ব্যবহার করে আফটার শকের আগাম খবর জানার একটি প্রযুক্তি উদ্ভাবনের দাবি করেছে হার্ভার্ড বিশ্ববিদ্যালয় ও গুগলের একটি গবেষক দল। তাদের এ উদ্ভাবনের খবর প্রকাশ করা হয়েছে ন্যাচার সাময়িকীতে। এতে বলা হয়েছে, এ কাজে গবেষক দলটি ব্যবহার করেছে এক লাখ ৩১ হাজার ভূমিকম্পের ডাটা। ভূমিকম্প এবং আফটার শক, দুই ধরনের তথ্যই রয়েছে এ বিগ ডাটা নেটওয়ার্কে।